Lav et referat af nedenstående tekst:

Tekst:
Jonas Vingegaard fejede al modstand af banen, da han vandt 3. etape af Baskerlandet Rundt. Jumbo-Visma-kaptajnen er også tilfreds med sine præstationer i det spanske indtil videre. - Det er da helt klart bedre at være fem sekunder foran end fem sekunder bagud. Men der er stadigvæk mange etaper tilbage, og ja, de næste par dage skal nok blive rigtige hårde. Men jeg vil selvfølgelig gøre alt, hvad jeg kan for at bevare førertrøjen, siger han til TV 2 Sport. Torsdag venter 4. etape af det traditionsrige løb, der byder på en 175,7 km lang strækning. Undervejs venter tre kategori-3-stigninger og en enkelt kategori-2-stigning mod slutningen af etapen. Formen nærmer sig Jonas Vingegaard har fået en flot start på sin forårssæson. Og onsdagens etapesejr var også det foreløbige højdepunkt. Men ved Paris-Nice i marts kom det til udtryk, at danskerens helt store Tour-konkurrent, Tadej Pogacar, på nuværende tidspunkt er længere fremme formmæssigt. Vingegaard bekymrer sig dog ikke over, at formen endnu ikke er, hvor den skal være. - Jeg synes, det går den rigtige vej med formen. Jeg er ikke i min Tour-form, men det skal jeg jo forhåbentlig også først være, når Touren starter. Der resterer tre etaper af Baskerlandet Rundt.

Referat:
Danskeren kunne onsdag lade sig pryde i den gule førertrøje. Nu håber han at bevare føringen.